ขับเคลื่อนโครงการ องค์กรปกครองส่วนท้องถิ่น รวมพลังลดโลกร้อน ที่สุพรรณบุรี
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (ทส.) มอบนโยบายและแนวทางการขับเคลื่อนโครงการ องค์กรปกครองส่วนท้องถิ่น รวมพลังลดโลกร้อน ที่หอประชุมอาชาสีหมอก ศาลากลางจังหวัดสุพรรณบุรี  ให้แก่หัวหน้าส่วนราชการ นายอำเภอ ผู้บริหารและปลัดองค์กรปกครองส่วนท้องถิ่น ตลอดจนผู้อำนวยการดรงเรียนมัธยมศึกษาในพื้นที่จังหวัดสุพรรณบุรี จำนวน 337 คน โดยมีนายณัฐภัทร สุวรรณประทีป ผู้ว่าราชการจังหวัดสุพรรณบุรี ให้การต้อนรับรัฐมนตรีว่าการกระทรวงทรัพยากรธรรมชาติและสิ่งแวดล้อม มอบเกียรติบัตรให้กับองค์กรปกครองส่วนท้องถิ่นที่มีผลการปฏิบัติงานดีเด่น ประจำปี พ.ศ.2564 ด้านการศึกษา ได้แก่ เทศบาลเมืองสุพรรณบุรี ด้านสิ่งแวดล้อม ได้แก่ เทศบาลตำบลดอนเจดีย์ และด้านการพัฒนาและส่งเสริมเศรษฐกิจท้องถิ่น ได้แก่ อบต.พลับพลาไชยกรมส่งเสริมการปกครองส่วนท้องถิ่น กำหนดให้มีการคัดเลือก อปท.ที่มีผลการปฏิบัติงานดีเด่น ประจำปี พ.ศ.2564 จำนวน 8 ด้าน ประกอบด้วย ด้านการศึกษา ด้านการสาธารณสุข ด้านสิ่งแวดล้อม ด้านส่งเสริมศาสนา ศิลปะ วัฒนธรรมและภูมิปัญญาท้องถิ่น  ด้านการพัฒนาและส่งเสริมเศรษฐกิจท้องถิ่น ด้านการป้องกันและบรรเทาสาธารณภัย ด้านการส่งเสริมและพัฒนาคุณภาพชีวิตผู้สุงอายุ และด้านส่งเสริมการมีส่วนร่วมของประชาชน  โดยให้ทุกจังหวัดพิจารณาคัดเลือก อปท. ที่มีผลการปฏิบัติงานดีเด่นด้านละ 1 แห่ง เพื่อเป็นแบบอย่างและขวัญกำลังใจแก่ อปท.ดังกล่าวต่อไป